lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv lv lv lv es uk es en en sv lv pl lv de lv en lv lv lv lv lv lv lv hbs_lat lv lv lv nl lv lv lv lv lv lv lv lv lv lv lv lv lv lv lv fr lv hbs_lat tg lv lv de lv en lv nl lv nl lv lv lv de lv ceb lv ja lv lv lv de lv es lv de lv es lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2012. gada 19. maijs 20:02
Drāma "Lauku sētā": pirmais "duncis mugurā" un dalībnieku vēlēšanās šovu pamest
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Kardašjanu māsiņa noraidījusi bildinājumu
Džordžs Klūnijs atzīst, ka pieļāvis "šausmīgu kļūdu" dvīņu audzināšanā
"Ģimenes burkā" pārīša šķiršanās sāga: Agrita nikna par bijušā vīra izdarībām
Jau stundu pirms Prezidenta pils durvju vēršanas rindā gaidīja vairāki desmiti cilvēku, lai apskatītu Valsts prezidenta darba telpas pirms pils rekonstrukcijas. Līdzīga situācija veidojās arī pie mākslas muzeja «Rīgas birža».
Arī Saeimas un Ministru kabinetu apskatītgribētāju netrūka, rindas stiepās garas, kuras uzraudzīja policijas darbinieki. Pirms ieejas Ministru kabineta ēkā bija jāiziet drošības kontrole.
Uzrunu pirmajiem apmeklētājiem valdības ēkā teica kultūras ministre Žanete Jaunzeme - Grende (VL! - TB/LNNK), kura novēlēja apmeklētājiem būt radošiem Latvijai, savukārt bijusī kultūras ministre Ingūna Rībena aicināja «tiekties tuvāk debesīm un mākslai un turēties tālāk no desu maižu paplātes, tad dzīvot būšot gaišāk». Katrs Ministru kabineta apmeklētājs tika aicināts ņemt rokā otu un izkrāsot Latvijas kontūru sev tīkamajā cerību krāsā.
Valda omulīga un priecīga gaisotne
Vismaz Muzeju nakts sākumā lielu rosmi nemanīja ne pie Okupācijas muzeja, ne Latvijas kara muzeja.
Muzeju nakts interesentu vidū ir gan ģimenes ar bērniem, gan arī vecāka gadagājuma cilvēki un jaunieši. Rindās stāvētāji omulīgi pārsprieda apkārt notiekošo.
Muzeju nakts notiek visā Latvijā
Kā ziņots, šovakar visā Latvijā jau astoto reizi norisināsies Muzeju nakts pasākumi, kuru laikā muzeji un citas akcijā iesaistījušās iestādes interesentiem būs pieejamas bez maksas.
Dalību Muzeju nakts pasākumam pieteikuši 133 muzeji Rīgā un Latvijas reģionos, taču skaits varētu būt vēl lielāks.
Šogad Muzeju nakts ar devīzi «Zilā krāsa - jūra» iesāks trīs gadu tematisko ciklu, kas noslēgsies 2014.gadā, kad Rīga būs Eiropas kultūras galvaspilsēta, godinot dzintaru kā Latvijas kultūras simbolu. Ciklu veidos trīs krāsas un trīs Latvijas dārgumi - zilā jūra, zaļais mežs un sarkanais dzintars, iezīmējot dzintara tapšanas ceļu, vienojot jūru ar mežu un brīnumaino saules akmeni - dzintaru. Tādējādi Muzeju nakts devīze 2013.gadā būs «Zaļā krāsa - mežs», bet 2014.gadā - «Sarkanā krāsa - dzintars».
Muzeji ir meklējuši dažādus veidus, kā interpretēt šā gada devīzi. Muzeju sagatavotajās programmās zilo krāsu pasākuma apmeklētāji ieraudzīs gan kā zilus brīnumus, gan zilo porcelānu, gan «padomju zilo toni», gan automobili «ZIL» vai kā zilo melleņu klimpu zupu.
Muzeju naktī Rīgā piedalīsies 41 muzejs, Rīgas rajonā - deviņi, Vidzemē - 37, Kurzemē - 23, Zemgalē - 11 un Latgalē - 12. Daudziem muzejiem šis pasākums ir iespēja sevi parādīt plašākai publikai, piesakot sevi Latvijas muzeju saimē. Durvis vērs topošais Drustu muzejs, kā arī varēs iepazīt Strenču Psihoneiroloģiskās slimnīcas muzeju, Iecavas sporta muzeju, Melānijas Vanagas muzeju Amatas novadā, Kazdangas muzeju, Piena muzeju Rudbāržu pagastā, Rīgas geto un Latvijas Holokausta muzeju.
Durvis ver arī teātri, koncertzāles, bibliotēkas, augstskolas un kultūrvēsturiskas ēkas
Savas durvis apmeklētājiem, tāpat kā iepriekšējos gadus, vērs arī teātri, koncertzāles, bibliotēkas, augstskolas, kultūrvēsturiskas ēkas. Šogad pirmo reizi akcijā piedalīsies Ministru kabinets, Valmieras teātris, Rīgas Mateja baznīca, Latvijas Nacionālais arhīvs, Francijas institūts Latvijā, Kalnciema kvartāls, alus fabrika «Aldaris» Sarkandaugavā, valsts akadēmiskais koris «Latvija» un daudzi citi.
Ar pasākumu programmu interesenti var iepazīties mājaslapā «www.muzeju-nakts.lv» vai zvanot uz uzziņu tālruni 1188, kā arī apmeklējot Muzeju nakts objektu karti mājaslapā «www.1188.lv».
«Rīgas satiksme» sabiedriskā transporta kustību pilsētā nodrošinās līdz plkst.2, savukārt no plkst.19 līdz 1 naktī uz Sarkandaugavu kursēs uzņēmuma «Aldaris» organizēts Retro tramvajs, aicinot iepazīties ar «Aldara» alusdarītavas vēsturi un muzeju «Dauderi».
Muzeju nakts notiek gandrīz visā Eiropā
Muzeju nakts ir starptautisks Eiropas mēroga pasākums, kas vienā un tajā pašā laikā notiek gandrīz visu Eiropas valstu muzejos. Pasākums tradicionāli norisinās no sestdienas vakara līdz svētdienas pirmajai rīta stundai vai ilgāk.
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Paziņoti "Spēlmaņu nakts" balvu pretendenti
Lasvegasas iluzionists Jeff Mc Bride uzstāsies bērnu slimnīcā
59 gadu vecumā miris hita "Gangsta's Paradise" izpildītājs
Ģimene vai institūcija? Pārdomas pēc trīs gadu izpētes bērnunamos
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa